recursal/SuperWikiNEXT-32B huggingface dataset:
Wikidata Mata Hari
Res apud Vicidata repertae:Mata Hari: subscriptioMata Hari: subscriptio
*Nativitas*: 7 Augusti 1876; Leovardia  
*Obitus*: 15 Octobris 1917; Vilcenia  
*Patria*: Regnum Nederlandense  
*Nomen nativum*: Margaretha Geertruida Zelle
**Officium**

*Munus*: courtesan, spy, exotic dancer, dancer  
*Patronus*: Émile Étienne Guimet, Georges Ladoux
**Familia**

*Genitores*: Adam Zelle; Antje van der Meulen  
*Coniunx*: Rudolph MacLeod  
*Proles*: Norman-John MacLeod, Louise Jeanne MacLeod  

Margarita Gertrudis Zelle anno 1900 picta
Mata Hari saltatrix erotica anno fere 1906 picta
**Mata Hari** vel nomine proprio **Margarita Gertrudis Zelle** (nata 7 Augusti 1876 Levardiae, mortua 15 Octobris 1917 Vilceniae) saltatrix Nederlandica famosa et emissaria in primo bello mundano Germanorum fuit.

Saltatrix
---------

Margareta Zelle post iuventutem turbulentam anno 1903 Lutetiam venit, ut vestes demonstraret. Sed paulo post propter faciem exoticam saltatricem Indicam se praebebat atque anno 1905 primo nomine *Mata Hari* in scaena fuit: Ballationem famosam velaminum monstravit, in cuius fine paene nudata se praebuit. Annis sequentibus per totam Europam iter fecit atque fortunam magnam saltatrix meruit. Sed cum in Franciam revertisset, paene in oblivionem iit, quod aliae eam imitabantur.

Emissaria morte damnata
-----------------------

Anno 1914, cum primum bellum mundanum coepisset, Berolini apparuit, sed celeriter in Franciam reverti conata est. Itaque in Nederlandiam venit. Ibi legatus Germaniae ei pecuniam praebuit, ut exploratrix fieret. Nam multos viros publicos Francicos novit. Itaque saepe Lutetiam iter fecit, ut hos viros de arcanis belli interrogaret. Sed 13 Februarii 1917 capta est in carcerem missa est. 24 Iulii perduellionis accusata atque die postero supplicio damnata est. 15 Octobris 1917 morte punita est.
Wikidata Iacobus Kirby
Res apud Vicidata repertae:Iacobus Kirby: imagoIacobus Kirby: imago
*Nativitas*: 28 Augusti 1917; Novum Eboracum  
*Obitus*: 6 Februarii 1994; Thousand Oaks  
*Patria*: Civitates Foederatae Americae  
*Nomen nativum*: Jacob Kurtzberg
**Officium**

*Munus*: penciller, inker, comics writer, character designer, storyboard artist, animator  

**Familia**

*Coniunx*: Roz Kirby  

**Memoria**

*Laurae*: prix humanitaire Bob-Clampett, Shazam Prize, Inkpot Award, Eagle Award, Bill Finger Award, Jack Kirby Hall of Fame, Alley Award for Best Pencil Artist, Alley Award  
*Sepultura*: Valhalla Memorial Park Cemetery  

**Iacobus Kirby** (Anglice *Jack Kirby,* vero nomine *Jacob Kurtzberg*; natus Novi Eboraci die 28 Augusti 1917; mortuus die 6 Februarii 1994) fuit auctor et pictor librorum nubeculatorum Americanus qui multos superheroes excogitavit et formam distinctivam nubeculatis a societate Marvel Comics editis dedit. Tanti momenti in illius generis historia fuit, ut "Rex nubeculatorum" (Anglice "King of comics") nominatus est. Explorator fuit militaris per secundum bellum mundanum.

Notae
-----

1. ↑  Jack Kirby at the Social Security Death Index via FamilySearch.
2. ↑  Quod cognomen illi imposuit Stan lee; "The fact that [Kirby] is almost universally respected in the comic book industry shows him worthy of the nickname Stan Lee gave him, "The King of Comics" (Keith Booker, Encyclopedia of Comic Books and Graphic Novels)
Iosephus et Maria profitentur, praeside P. Quirinio (Ecclesia Sancti Salvatoris in Chora Constantinopolitana, saec. XIII)
"Descriptio in Bethleem" (Petrus Bruegel senior, 1566: Regia Musea Bellarum Artium Belgica)
**Census Iudaeae** annis 6 et 7 p.C.n. (principe Augusto) habita est, praeside P. Sulpicio Quirinio legato pro praetore Syriae, Coponio praefecto Iudaeae; haec enim regio recentissime in Imperio Romano recepta erat.[1] Census in evangelio Lucae commemoratur:

> Factum est autem, in diebus illis exiit edictum a Caesare Augusto, ut describeretur universus orbis. Haec descriptio prima facta est praeside Syriae Quirino. Et ibant omnes, ut profiterentur, singuli in suam civitatem.[2]
> 
> 

Luca dicit hunc censum Herode Magno rege factum est, sed haec chronologia cum fontibus non Biblicis non concordat, quia Herodes novem annis ante censum Quirinii mortuus est.

Notae
-----

1. ↑  Flavius Iosephus, *Antiquitates Iudaicae* 18.1-2
2. ↑  Evangelium secundum Lucam 2.1-7 (Nova Vulgata)
Wikidata Sanctus Petrus (Insulae Sancti Petri et Miquelonensis)
Res apud Vicidata repertae:Sanctus Petrus (Insulae Sancti Petri et Miquelonensis): insigneSanctus Petrus (Insulae Sancti Petri et Miquelonensis): insigne
*Civitas*: Francia  
*Locus*: 46°46′40″N 56°10′40″W  
*Numerus incolarum*: 5 412  
Situs interretialis  

**Gestio**

*Procuratio superior*: Insulae Sancti Petri et Miquelonensis  

**Geographia**

*Superficies*: 25 chiliometrum quadratum  
*Regiones urbanae*: L'Ile-aux-Marins  

**Coniunctiones urbium**

*Urbes gemellae*: Port-en-Bessin-Huppain  

**Tabula aut despectus**

Sanctus Petrus (Insulae Sancti Petri et Miquelonensis): situsSanctus Petrus (Insulae Sancti Petri et Miquelonensis): situs
**Sanctus Petrus** (Francogallice *Saint-Pierre*) est commune Francicum, caput atque oppidum maximum insularum Sancti Petri et Miquelonensis. Censu anno 2019 habito, 5394 incolas habet.

Pinaceotheca
------------

* Ecclesia cathedralis Sancti PetriEcclesia cathedralis Sancti Petri
* Ecclesia Nostrae Dominae NautarumEcclesia Nostrae Dominae Nautarum
* Pharus promunturii tormentorumPharus promunturii tormentorum

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Sanctum Petrum** spectant. |

|  |  |
| --- | --- |
|  | **Situs geographici et historici:** *Locus*: 46°46′40″N 56°10′40″W • *OpenStreetMap* • *GeoNames* • *Facebook Places* • "97502" apud *INSEE* • Большая российская энциклопедия • Encyclopædia Britannica |
-3 (maxdubium) *Latinitas huius rei maxime dubia est. Corrige si potes. Vide {{latinitas}}.*

**Jigokuhen** (Iaponice 地獄変, Latine "Specutaculum inferni"") est diegema a Ryūnosuke Akutagawa scripta anno 1918. Thema narrationis ars gratia artis in quo contradictio inter pulchritudinem et moralitatem tractat.

Synopsis
--------

Diegema narratio aetas Heian (circa saeculum undecimum) de pictore inferni Buddhismo, qui superbiae corde at Imperatorem Horikoshi serviebat. A voluntate Imperatoris, pictor magnam picturam inferni creare fas est. Post dolorem difficultatis creandi, quod solum realitate ars creari posse putavit. Pictor finaliter sus caram filiam cum vehiculum igni immolare postulat. Imperator hoc admissit et pictor spectaulum suam carissimam filiam cremare vivi sollemnter quasi Satanas vidit. Postea poctor pictura creavit, quod Imperator et omne magnum opus optimum aestimat. Sed post qualem dies pictor sibi mortem conscivit ad furcam.

Creatio ex diegemate
--------------------

* *Jugokuhen* - libellus Kabuki scriptus a Mishima Yukio anno 1953
* *Jugoku-hen* - pellicula creata a collegio Tōhō anno 1969

Nexus externi
-------------

* Textus originalis (Iaponice)
Capitulum 4 *Jin ping mei* in editione 1617 compendiose depictum. Merenda oblita, protagonista Ximen Qing baculum suum deiectum sub pede Pan Jinlian quaerens primos amores praeparat. Lena extra auscultat
**金瓶梅** seu translitteratione pinyin ***Jīn píng méi*** est mythistoria Sinica, saeculo XVI exeunte scripta, ab anno fere 1596 inter amatores litterarum divulgata. Anno 1610 primum impressa, anno 1695 autem a Zhang Zhupo recensa. Haec secunda editio, scholiis munita sed multis locis refecta et abbreviata, fons fuit editionum posteriorum et versionum plurimorum. Nomen auctoris nescitur, sed pseudonymum *Lánlíng Xiàoxiào Shēng* 蘭陵笑笑生 "irridens pagi Lanling eruditus") originem indicare censetur: Lanling enim in provincia hodierna Shandong iacet.

Opus iam anno 1708 in lingua Mandshurica, recentius in multas linguas conversa est. Versio prima Theodisca, ab Arthuro et Ottone Kibat facta et annis 1928–1983 divulgata, novissimaque Francogallica anno 1985 manu Andreae Lévy, necnon novissima Anglica Davidis Tod Roy annis 1993–2013, e textu pristina 1610 versa sunt. Aliae versiones, Theodiscae Iohannis Cononis von der Gabelentz saeculo XIX et Francisci Kuhn anno 1931, Anglicae Clementis Egerton anno 1939 et Bernardi Miall 1942, Francogallica anonyma 1949–1952, ex editione refecta 1695 translatae sunt. Episodia erotica Clemens Egerton non Anglice sed Latine transtulit.

Titulus variis modis convertitur. Ex elementis agnominum feminarum trium demitur quae heroinae fortasse censendae sunt, videlicet:

* *Pān **Jīn**lián* 潘金蓮 "lotos **aurea**", protagonistae mulier
* *Lǐ **Píng**’er* 李瓶兒 "parva **ampulla**", protagonistae concubina
* *Páng Chūn**méi*** 龐春梅 "flos **mume** vernalis", ancilla

Bibliographia
-------------

Versiones selectae
* Clement Egerton, interpr. *The Golden Lotus*. 4 voll. Londinii: Routledge, 1939 **(Anglice, Latine)**
* Artur Kibat, Otto Kibat, interprr. *Djin Ping Meh*. Voll. 1-2. Gothae: Engelhard-Reyher, 1928–1932. Voll. 1-5 (Herbert Franke, ed.): Hamburgi: Die Waage, 1967–1983 **(Theodisce)**
* André Lévy, interpr. *Fleur en fiole d'or*. 2 voll. Lutetiae: Gallimard, 1985 **(Francogallice)**
* David Tod Roy, interpr. *The Plum in the Golden Vase*. 5 voll. Princetoniae: Princeton University Press, 1993-2013 **(Anglice)**

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Jīn píng méi** spectant. |

* "Jinpingmei" apud *ChinaKnowledge.de*
* Textus Sinensis apud Vicifontem
|  |  |
| --- | --- |
|  | **Nulla Vicipaediae Latinae pagina huc annectitur.**Quaesumus in alias commentationes addas nexus ad hanc paginam relatos. Quo facto hanc formulam delere licet.
→ Interpretationes vernaculae |

Wikidata Jim DeMint
Res apud Vicidata repertae:Jim DeMint: imagoJim DeMint: imago
*Nativitas*: 2 Septembris 1951; Greenville  
*Patria*: Civitates Foederatae Americae  

**Officium**

*Officium*: Legatus populi CFA, Legatus populi CFA, Legatus populi CFA, Legatus populi CFA, United States senator, United States senator, United States senator, United States senator, chairperson  
*Munus*: politicus, business executive  

**Consociatio**

*Factio*: Factio Republicana  
*Religio*: Presbyterianismus
Jim DeMint
**Iacobus "Jim" DeMint** (natus Greenville in urbe Carolinae Meridianae die 2 Septembris 1951) est politicorum peritus Republicanus qui in Camera Repraesentantium Civitatum Foederatarum legatus Carolinae Meridianae fuit, cives quarti districtus repraesentans. Tum invicem fuit senator eiusdem civitatis.

Nexus externus
--------------

* 

|  |  |
| --- | --- |
|  | **Lexica biographica:**  • Encyclopædia Britannica • Congressus Civitatum Foederatarum |
|  |  |
| --- | --- |
|  | **Nulla Vicipaediae Latinae pagina huc annectitur.**Quaesumus in alias commentationes addas nexus ad hanc paginam relatos. Quo facto hanc formulam delere licet.
→ Interpretationes vernaculae |

Constant Dirckinck-Holmfeld
**Constantinus Petrus Henricus de Dirckinck-Holmfeld** (natus die 24 Februarii 1799 Bocholt in Provincia Monasterii, mortuus die 3 Iunii 1880 Pinneberg in Holsatia) politicus Danicus fuit.

Vita
----

Dirckinck-Holmfeld anno 1828 comes factus in Ducatu Lauenburgico annis inter 1829 et 1840 officialis fuit. Moderator foliorum Hamburgensium »Politisches Journal« (1838–40) et auctor pamphletorum linguis Danica et Theodisca scriptorum (e.g. »Danmark, Slesvig og Holsten« anni 1843; »Der dänische Staat und die Separatisten« anni 1847) erat. Ibi notiones suas de terra Danica indivisa explicabat atque defendebat, quas iam anno 1834 dixerat.

Quoniam acerrime in Danos liberales, quibus Egdor flumen limes Daniae naturalis habebatur, invectus erat die 13 Maii 1861 Roskildiae a vulgo mobili temptatus est. Unde Dania relinquenda erat; quo facto confestim opusculum »Recht und Willkür in Schleswig« (1861) publicavit.

Insuper plures symbolas philologicas philosophicasque exaravit. Autobiographica legi possunt apud »Erfahrungen aus dem Rechts- und Staatsleben« quae anno 1879 Hafniae edidit L. Schepeler.

Familia
-------

* Frater Ulixes (1801-1877) nauta in Francia et Russia fuit; postea legatus Danicus Hagae et in Germania Boreali, Lutetiae et Francofurti.
* Frater Edvinus (1802-1896) centurio classiarius Borussicus fuit et in Borussia ludis militaribus classicis quibusdam praefuit.

Nexus externi
-------------

* Aemilius Elberling: vita eius multis verbis descripta - Apud: *Dansk biografisk Lexikon* (1887-1905), tomus quartus, p. 276-279
Constantius Gallus in Solido depictus
**Constantius Gallus** (natus anno 325, Massae Veternensis in Etruria, supplicio affectus Flamona in insula apud Pietatem Iuliam in fine anni 354) Caesar Romanus annis 351 - 354 fuit.

Familia
-------

Pater Galli Flavius Iulius Constantius erat, mater Galla. habuit fratrem et sororem ignotorum nominum. Pater post mortem matris iterum uxorem duxit Basilinam, e qua filium Iulianum habuit, Galli semifratrem et postea imperatorem Romanum. Ipse Gallus anno 351 Constantinam, sororem Constantii II duxit. Filiam unam habuerunt.

Ante imperium
-------------

Mater iam circa annum 330 mortua est, pater anno 337 militibus Romanis necatus est, qui posteriores Constantii I et Theodorae uxoris secundae necaverunt, ut posteriores Constantini I, i.e. Constans, Constantius II atque Constantinus II imperarent. Soli Gallo et Iuliano semifratribus pepercerunt. Constantius II eos Eusebio episcopo Nicomediae ad erudiendum tradidit. Apud eum ab anno 340 vixerunt.

Caesar
------

Anno 350 Magnentius usurpator in occidente Imperii Constantem imperatorem pepulerat et necaverat. Constantius II, qui bellum contra eum paravit, Gallum die 15 Martii 351 Sirmii Caesarem fecit, ut orientem partem contra Persas defenderet. Praeterea Constantinam sororem suam ei uxorem dedit. Gallus Antiochiae mansit, cum Constantius in bellum civile profectus est et Magnentium anno 353 vicit et necavit. Gallus autem et uxor sua, qui imperiis magistratus Constantii non oboedirent et ut imperator atque imperatrix se gererent, praetextu ad Constantium vocati sunt. In fine anni 354 Gallus iussu Constantii supplicio affectus est.

Notae
-----

1. ↑  Ammianus Marcellinus, Res Gestae XIV 1
2. ↑  Ammianus Marcellinus, op.cit. XIV 11

|  |  |  |
| --- | --- | --- |
| Antecessores: **\* in occidente: Imp. Caesar Flavius Magnus Magnentius Augustus et Gaiso*** in oriente: *Post consulatum Sergii et Nigriniani*
 |  **Consul** 352cumImp. Caesare Flavio Iulio Constantio Augusto V
* in occidente: Magnus Decentius Caesar et Paulus
 | Successores: **\* in occidente: Imp. Caesar Flavius Magnus Magnentius Augustus II et Magnus Decentius Caesar II*** in oriente: Imp. Caesar Flavius Iulius Constantius Augustus VI et Flavius Claudius Constantius Caesar II
 |


|  |  |  |
| --- | --- | --- |
| Antecessores: **\* in occidente: Magnus Decentius Caesar et Paulus** * in oriente: Imp. Caesar Flavius Iulius Constantius Augustus V et Flavius Claudius Constantius Caesar
 |  **Consul** 353cumImp. Caesare Flavio Iulio Constantio Augusto VI 
* in occidente: Imp. Caesar Flavius Magnus Magnentius Augustus II et Magnus Decentius Caesar II
 | Successores: **Imp. Caesar Flavius Iulius Constantius Augustus VII et Flavius Claudius Constantius Caesar III**  |


|  |  |  |
| --- | --- | --- |
| Antecessores: **\* in occidente: Imp. Caesar Flavius Magnus Magnentius Augustus II et Magnus Decentius Caesar II*** in oriente: Imp. Caesar Flavius Iulius Constantius Augustus VI et Flavius Claudius Constantius Caesar II
 |  **Consul** 354cumImp. Caesare Flavio Iulio Constantio Augusto VII | Successores: **Flavius Arbitio et Quintus Flavius Maesius Egnatius Lollianus**  |
Regiones mediaevales Cambriae.
Armae quae dicuntur Keredigieaun
**Regnum Ceredigean** (Cambrice: *Teyrnas Ceredigion*), etiam **Cardikan** vocatum, fuit unum regnorum Cambricorum Medii Aevi. Creatum est regnum saeculo V, cum Britannia a Romanis relicta est. Nomen regno datum est propter conditorem, Cereticus Cuneddanis filium, qui circa annum 453 mortem obiit.

Cereticus regnum ad sinum Cereticense in comitatu Cereticensi hodierno constituit. Saeculo VIII ineunte, reges Ceredigean terras montanas ad orientem ceperunt, quas Seisyllwg nominaverunt. Anno 894 Saxones Ceredigean vastaverunt et rex Guoccaun iugulaverunt. Hoc in tempore, regnum relatum est aut Ceredigean aut Seisyllwg. Saeculo X Howelus Bonus rex fuit in Ceredigean et Seisyllwg, et cum regnis parvis aliis Regnum Dextralium Britonum creavit.

Index regum
-----------

* Ceretic Cuneddanis
* Meirchion Ceredigis
* Cynfelyn Meirchionis
* Ceretic Cynfelyni
* Iusay Ceretigis
* Serguil ap Iusay
* Bodgu Serguilis
* Artbodgu ap Bodgu
* Artglys ap Artbodgu
* Clydog ap Artglys
* Caecilius Clydogis
* Arthen Caecilii (-807)
* Dyfnwallon ap Arthgen / Dyfnwal ap Arthwyr (807-825/841)
* Meurig ap Dyfnwallon / Meurig ap Dyfnwal (825/841-850/871)
* Guoccaun Meurigis rex ultimus Keredigiaun (871-872)

Notae
-----

1. ↑  "Ceredigean, Keredigeaun": *Annales Cambriae B* passim
2. ↑  *Chronica* Adae de Usk

Bibliographia
-------------

* J. E. Lloyd, *A History of Wales from the earliest times to the Edwardian conquest* (Longmans, Editio teria. 1937)

Regna Cambriae mediaevalis

|  |  |
| --- | --- |
|  |  |
| Ariconium · Brechinia · Dehenbartia · Dogfeiling · Demetia · Glywysing · Guent · Keredigeaun · Gŵyr · Morgania · Poysia (Fadog · Wenwynwyn) · Rhos · Seisyllwg · Venedotia
*Regna Cambrica* |
|  |
**Ernestus** (natus die 15 Iunii 1553 Vindobonae, mortuus die 20 Februarii 1595 Bruxellis) fuit archidux Austriae et gubernator Austriae Superioris Inferiorisque necnon Nederlandiae.

Vita
----

Ernestus fuit filius secundus imperatoris Maximiliani II. et frater minor imperatoris Rudolphi II. Unus et unicus familiaris imperatoris habebatur, cui et in regno succedere debuit. Anno 1590 ei tutela Ferdinandi archiducis Austriae Inferioris mandata est, anno 1592 in Hungaria cladem a Turcis accepit.

Eodem anno Philippius II. rex Hispaniae, ei regimen Nederlandiae detulit; Ernestus autem Bruxellas demum anno 1594 pervenit. Gubernatio eius nimis brevis fuit, ut ullam vim in res politicas haberet. Cum autem pictorem Petrum Bruegel animadverteret fratrisque oculos in illum converteret, auctor factus est collectionis Bruegelianae, quae hodie in Museo historiae naturali Vindobonensi aspici potest.

Bibliographia
-------------

* Carolus Eder: Ernst, Erzherzog von Österreich. In: Neue Deutsche Biographie (NDB), vol. 4, Berolini 1959, p. 617. (Theodisce)
* Henricus Ritter de Zeißberg: Ernst. In: Allgemeine Deutsche Biographie (ADB), vol. 6, Lipsiae 1877, p. 297 s. (Theodisce)
* Constantinus de Wurzbach: Ernst, Erzherzog von Österreich, Nr. 79. In: Biographisches Lexikon des Kaiserthums Oesterreich, vol. 6 (1860), Vindobonae 1856–1891, p. 180 s. (Theodisce)
Meschita Giangir
**Meschita Giangir**, Turcice *Cihangir Camii* est aedes Constantinopolitana anno 1559 aedificata ad memoriam principis Giangir, filii natu minimi imperatoris Suleimani magnifici coniugisque Roxolanae, designante architecto Sinan. Giangir enim, puer aegrotans et gibbus, nihilominus a parentibus delectus, nullae provinciae (sicut fratres) praepositus, cum patre in expeditione bellica profectus est, in quo itinere frater eius natu maior Mustapha, falso accusatus, patris iussu die 6 Octobris 1553 necatus est. Giangir tristitia motus cibum recusare hacque ratione mox mortuum esse traditur.

Notae
-----

1. ↑  "Giangir" (nomen principis): Augerius Gislenius Busbequius, *Legationis Turcicae epistolae* II (p. 125 apud *Google Books*)

Bibliographia
-------------

Meschita Giangir super Bosporum eminens. Aedificium navale, subter visum, hodie Universitatem bellarum artium "architecti Sinan" accipit
* "Tarihi Cihangir Camii'nin Restorasyon Çalışmaları Bitti" in *Milliyet* (12 Octobris 2018)
* Ara Altun, "Cihangir Camii" in *İslâm ansiklopedisi*
* Karl Baedeker (editor), *Konstantinopel, Balkanstaaten, Kleinasien, Archipel, Cypern* (Lipsiae, 1914) p. 149 ("*Dschihangir-Moschee*")

Nexus externi
-------------

* De meschita Giangir **(Turcice)**
* "Cihangir Camii" apud *İstanbuldaki camiler* **(Turcice)**
Wikidata Constantinus Thon
Res apud Vicidata repertae:Constantinus Thon: imagoConstantinus Thon: imago
*Nativitas*: 26 Octobris 1794; Petropolis  
*Obitus*: 25 Ianuarii 1881; Petropolis  
*Patria*: Imperium Russicum  

**Officium**

*Munus*: architectus, professor  
*Patronus*: Imperial Academy of Arts
**Memoria**

*Laurae*: Order of Saint Anna, 2nd class with crown, Order of Saint Anna, 1st class with swords, Order of St. Vladimir, 3rd class, Ordinis Sancti Vladimiri classis secunda, Ordinis Sancti Stanislai classis prima, Ordo Aquilae Albae, Large gold medal of the Imperial Academy of Arts  
*Sepultura*: Sepulchretum Volkoviense Petropolitanum  

**Constantinus Andreae filius Thon** (Russice Константин Андреевич Тон, tr. *Konstantin Andreevič Ton*; 6 Novembris 1794 – 6 Februarii 1881) fuit architectus Russicus (originis Theodiscae).

Templum Christi Salvatoris, Moscuae situm
Inter eius opera notissima sunt Magnum Palatium Cremlinense (Russice Большой Кремлёвский дворец, annis 1837 - 1851 constructum), statio ferriviaria Leninopolitana (Ленинградский вокзал) Moscuae et statio ferriviaria Moscuensis (Московский вокзал) Petropoli (annis 1843 - 1851 constructae), Templum Christi Salvatoris (Храм Христа Спасителя, annis 1860 - 1883 constructum, anno 1931 demolitum, et annis 1994 - 1999 denuo aedificatum).

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Constantinum Thon** spectant. |

|  |  |
| --- | --- |
|  | **Lexica biographica:**  • Большая российская энциклопедия • Gran Enciclopèdia Catalana • Grove Art • Deutsche Biographie |
Wikidata Ernestus Augustus II (Saxonia-Vimarii-Eisenach)
Res apud Vicidata repertae:Ernestus Augustus II (Saxonia-Vimarii-Eisenach): imagoErnestus Augustus II (Saxonia-Vimarii-Eisenach): imago
*Nativitas*: 2 Iunii 1737; Vimaria  
*Obitus*: 28 Maii 1758; Vimaria  
*Patria*: Germania  
*Nomen nativum*: Ernst August II Konstantin von Sachsen-Weimar-Eisenach
**Officium**

*Munus*: nobilis  

**Consociatio**

*Religio*: Lutheranismus
**Familia**

*Genitores*: Ernest Augustus I, Duke of Saxe-Weimar-Eisenach; Sophie Charlotte of Brandenburg-Bayreuth  
*Coniunx*: Anna Amalia  
*Proles*: Carolus Augustus, Prince Frederick Ferdinand Constantin of Saxe-Weimar-Eisenach  
*Familia*: Saxonia-Vimarii-Eisenach
**Memoria**

*Sepultura*: Historical Cemetery, Weimar  

**Ernestus Augustus II** (natus 2 Iunii 1737 Vimariae, mortuus 28 Maii 1758 eodem loco) ab anno 1748 dux Saxoniae-Vimarii-Eisenach erat.

Familia
-------

Pater eius Ernestus Augustus I dux Saxoniae-Vimarii-Eisenach fuit, mater Sophia Carlotta filia Marchionis Brandenburgi. Ipse anno 1756 Annam Amaliam, filiam Caroli I ducis Brunsvicensis et Luneburgensis in matrimonium duxit. Die 3 Septembris 1757 heres regni Carolus Augustus natus est. Anno 1758 frater Fridercisu Ferdinandus Constantinus natus est, cum autem Ernestus Augustus I iam mortuus est.

Vita
----

Pater eius die 17 Ianuarii 1758 mortuus est atque Ernestus Augustus II regnum iniit. Sed cum non iam maiorennis esset, Fridericus III Saxoniae-Coburgi-Altenburgi dux procurator ducatus factus est. Anno 1755 Ernestus Augustus II ab imperatore Francisco I Stephano maiorennis declaratus regnum ipse suscepit. Sed iam anno 1758 morbo mortuus est.

Nexus externi
-------------

* Maiores et liberi apud familiypedia.wikia.com

Duces et (ab anno 1815) Magni Duces Saxoniae-Vimarii-Eisenach (1741–1918)

|  |  |
| --- | --- |
|  | Insigne Saxoniae Inferioris |
| Ernestus Augustus I (1741–1748) | Ernestus Augustus II (1748–1758) | Carolus Augustus (1758–1828) | Carolus Fridericus (1828–1853) | Carolus Alexander (1853–1901) | Gulielmus Ernestus (1901–1918) |
|  |
Ernestus Augustus I de Hannovera
**Ernestus Augustus** erat rex Hannoverae. Natus est 5 Iunii 1771 Londinii, mortuus 18 Novembris 1851 Hannoverae.

Pueritia et iuventus
--------------------

Fuit filius octavus regis Georgii III. Domi a magistris eruditus anno 1786 Goettingam in regno Hannovera missus est, ut res militares edisceret. Haec civitas tum cum Britannia per unum et eundem regem, scilicet regem Britanniae, coniuncta erat. Tam sollers et equitavit et tela misit, ut brevi tempore honorem capitanei adeptus est.
Anno 1792 tribunus militum factus est. In bellis contra Francos et Napoleonem dimicavit et anno 1794 oculum dextrum amisit. 1798 legioni legatus erat, 1803 Generalis exercitus.
Anno 1799 pater eius Georgius III eum primum ducem Cumbriae fecit.
Dux Cumbriae et concilio nobilium Britanniae intererat (vulgo: *"House of Lords"*), ubi pristinorum institutionum studiossimus contra iura catholicorum saepe dixit. Praeterea contra constitutionem Hannoverae liberalem, quam Gulielmus IV, frater eius, anno 1833 promulgaverat, vehementer reclamavit.

Rex Hannoverae
--------------

Ernestus Augustus rex Hannoverae
Post mortem fratris Gulielmi IV in Britannia filia fratris Victoria regina facta est, sed in Hannovera feminis regnare non licuit. Ita Ernestus Augustus rex Hannoverae factus in suum regnum profectus est.

Controversia de constitutione
-----------------------------

Statim constitutionem anni 1833 sustulit et priorem anni 1819 restituit, quae civibus iura minora dedit[1]. Multi incolae, inter quos Septem Gottingenses professores eminuerunt, de hac re reclamaverunt et nonnulli etiam regnum reliquerunt. Sed nihilominus rex consilium non mutavit, sed novam constitutionem anno 1840 promulgavit, qua iura regis confirmata sunt.
Anno 1848, in revolutione Germanica, tamen coactus est iura pluriora civibus concedere. Anno 1851 mortuus est, successor fuit Georgius V, eius filius.

Monumentum
----------

Monumentum regis Ernesti Augusti ante stationem ferroviae Hannoverae
Anno 1861 filius Georgius V patri monumentum pro statione ferroviae Hannoverae dedicavit, quod adhuc exstat.

Nexus Externi
-------------

* De Regno Hannovera
* De familia regorum Hannoverae

Notae
-----

1. ↑  Mijndert Bertram, Das Königreich Hannover, Hannovera 2003, pag. 52-62
**Amnius Anicius Julianus** (natus circa annum 270, mortuus post annum 329) senator Romanus fuit.

Familia
-------

Pater eius Marcus Iunius Caesonius Nicomachus Anicius Faustus Paulinus consul anni 298, mater Amnia Demetria erat. Frater eius Sextus Anicius Faustus Paulinus anno 325 consulatum administravit. Ipse uxorem duxit Caesoniam Maniliam filiam Lucii Caesonii Ovinii Rufini Manilii Bassi consulis suffecti circa annum 280. Filius eorum Amnius Manius Caesonius Nicomachus Anicius Paulinus consul anni 334 erat.

Cursus honorum
--------------

Anicius anno 320/321 proconsul Africam rexit, anno 322 consul fuit et 13 Novembris 326 - 8 Septembris 329 praefectus urbi Romae erat.

Fontes
------

Lucius Aurelius Avianius Symmachus ad eum epistulam I 2,5 dedit.

Notae
-----

1. ↑  Der Neue Pauly, Stuttgardiae 1999, T. 1, c. 704

|  |  |  |
| --- | --- | --- |
| Antecessores: **\* in occidente Flavius Iulius Crispus Caesar II et Flavius Claudius Constantinus Caesar II*** in oriente Imp. Caesar Valerius Licinianus Licinius Augustus VI et Valerius Licinianus Licinius Caesar II
 |  **Consul** 322cumPetronio Probiano | Successores: **Acilius Severus et Vettius Rufinus**  |
Silvae situs in Germania.
**Silva Thuringiensis** (Theodisce *Thüringer Wald*) est iugum notissimum in Thuringia.

Descriptio
----------

Tenditur a fluvio Weraha apud Ysenacum in austrum ubi Silva Franconiae incipit (in Bavariae septentrione). Sequitur contiguus Piniferus mons.

Silva Thuringiensis etiam limes est Sinui qui dicitur Thuringiensi (Theodisce *Thüringer Becken*), qui usque ad Harticos montes pertinet. Lapides, quibus pullullat Silva Thuringiensis, ecce: porphyri, conglomerati, graniti et alii.

Summus vertex est mons *Großer Beerberg*. In septentrione et oriente declivia abrupta sunt et pinus usque ad summas regiones crescunt. Caelum frigidum est et imbribus plenum. Metalla quae exercebantur sunt ferrum, cuprum, cobaltum, et plumbum. Oeconomici momenti sunt res periegeticae et industriae metallorum lignorumque tractandorum. Agriculturae pondus minus est.

Montes
------

* Mons Insularis (*Großer Inselberg*) (916,5 m)
* Großer Beerberg (982,9 m)

Fons
----

*Thüringer Wald*, apud: *Microsoft Encarta 2007 Enzyklopädie*, Microsoft Corporation 2006 (DVD) 

Nexus interni
-------------

* Rennsteig

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Silva Thuringiensis** spectant (Thuringian Forest, Thüringer Wald). |


|  |  |
| --- | --- |
|  | Lege Δρυμὸς τῆς Θουριγγίας ("Silva Thuringiensis") apud Vicipaediam lingua Graeca antiqua scriptam |

* Paginae Naturpark Thüringer Wald
* Informationes periegeticae utiles
* Imagines desuper
A laeva terrassa fluviatilis certa, a dextra valli vere inundata
*Vide etiam paginam discretivam:* Terrassa (discretiva)

**Terrassa** est conformatio terrestris, vallium fluviorum pars. Terrassa est area plana super vallem inundatam sublata quasi gradus quidam satis arduus et clare visibilis. Interdum et aliquot terrassae altera super alteram in valle sunt et quai scalam formant. Eluvionibus vernis terrassae non inundantur.

Terrassae *Shoshone* fluminis in Vyomina civitate
Terrassae sunt valles inundatae priscae, quas fluvius reliquit, cum alveum profundiorem sibi effodisset vel cum vagans dextra vel laeva abiisset. Alveus profundior efffoditur, cum basis erosionis mutatur, id est cum aequor maris vel lacus, ad quem systema fluviatile effunditur, humilior fit, vel cum decussio aquarum fluminis amplior crescit.

Interdum terrassae et in litoribus marium et lacuum observantur.

Notae
-----

1. ↑  M. Kirpicznikov et N. Zabinkova, *Lexicon Rossico-Latinum in usum botanicorum*, Leninopoli 1977, s.v. *терраса*.

Nexus externi
-------------

* Terrassa in *Encyclopaedia Russica magna*
Wikidata Theodorus de Oppolzer
Res apud Vicidata repertae:Theodorus de Oppolzer: imagoTheodorus de Oppolzer: imago
*Nativitas*: 26 Octobris 1841; Praga  
*Obitus*: 26 Decembris 1886; Vindobona  
*Patria*: Imperium Austriacum, Cisleitania  

**Officium**

*Officium*: professor, chairperson  
*Munus*: mathematicus, astronomus  
*Patronus*: Alma Mater Rudolphina Vindobonensis
**Familia**

*Genitores*: Johann Ritter von Oppolzer;   
*Coniunx*: Coelestina Mautner von Markhof  
*Proles*: Hilda von Oppolzer, Egon Oppolzer, Agathe Freiin von Distler  

**Memoria**

*Sepultura*: Vienna Central Cemetery  

**Theodorus de Oppolzer**, vulgo *Theodor Egon Ritter von Oppolzer* (natus Pragae die 26 Octobris 1841; mortuus die 26 Decembris 1886 Vindobonae) fuit astronomus Austrohungaricus opere suo *Canon der Finsternisse* (1887) praeclarus.

E praenominibus filiarum eius Hilda et Agatha appellati sunt asteroides 153 Hilda et 228 Agathe. Ad honorem ipsius Theodori de Oppolzer appellati sunt asteroides 1492 Oppolzer necnon Oppolzer crater lunaris.

Opera
-----

* 1870 : *Lehrbuch der Bahnbestimmung der Kometen und Planeten*
* 1887 : *Canon der Finsternisse*

Bibliographia
-------------

* K. Ferrari d'Occhieppo: *Oppolzer Theodor von* in *Österreichisches Biographisches Lexikon 1815–1950* vol. 7 (Vindobonae: Verlag der Österreichischen Akademie der Wissenschaften, 1978, ISBN 3-7001-0187-2) pp. 239 f. (nexus directus ad pag. *239*, *240*) **(Theodisce)**
* Hermann Haupt: *Oppolzer, Theodor Ritter von.Kategorie:Wikipedia:NDB-Link ohne GND* In: *Neue Deutsche Biographie* (NDB). Band 19, Duncker & Humblot, Berlin 1999, S. 578 f. (Digitalisat).
* Siegmund Günther:  "Oppolzer, Theodor Ritter von", in: *Allgemeine Deutsche Biographie*, vol. 52 (Lipsiae: Duncker & Humblot, 1906), p. 710–712.
-2 *Latinitas huius rei dubia est. Corrige si potes. Vide {{latinitas}}.*

Calamitas Nepaliae.
**Terrae motus Nepaliae 2015,** qui plus quam 7000 hominum interfecit et plus quam 14 000 vulneravit, hora 11:56 diei 25 Aprilis 2015 (tempore loci), momentis magnitudinis (Mw) a 7.8Mw ad 8.1Ms et maximae vehementiae Mercalli IX factus est. Epicentrum in medio Barpak, vico in Gorkha districtu Nepaliae sito, patet. Multa aedificia templaque destructa sunt in convalli circumdante, quae locus Mundi Hereditatis UNESCO in tabulas perscripta erant, et hypocentrum circa 15 chiliometra sub superficie terrae fuit.

Organizationes humanitarianas, sicut UNICEF, Medici sine finibus, Motus internationalis Crucis Rubrae et Lunae Rubrae et Officium Coordinationis Rerum Humanitariarum, auxilium humanitarium ferre conati sunt, et societas internationalis, civitates, Unio Europaea, et Civitas Vaticana dona dederunt.

Notae
-----

1. ↑  "Gorkha Earthquake is followed by 125 numbers of Earthquakes". *Nepal Seismological Centre*. 25 April 2015 .
2. ↑  Cindy Tran; Liam Quinn (25 April 2015). "Desperate families of DOZENS of Australians unaccounted in the deadly Himalayan earthquake disaster take to social media with pleas for help finding their loved ones". *Daily Mail* .
3. ↑  Chidanand Rajghatta (26 April 2015). "Is this the 'Big Himalayan Quake' we feared?". *The Times of India* .

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Terrae motus Nepaliae 2015** spectant. |
Wikidata Territorium Camtschaticum
Res apud Vicidata repertae:Territorium Camtschaticum: insigneTerritorium Camtschaticum: insigneTerritorium Camtschaticum: vexillumTerritorium Camtschaticum: vexillum
territorium Russicae Foederationis  
*Civitas*: Russia  
*Locus*: 56°0′0″N 159°0′0″E  
Situs interretialis
**Fines**

*Procuratio superior*: Russia  
*Territoria finitima*: Regio Magadanensis, Districtus autonomus Tschucoticus, Regio Sachalinensis
**Forma**

*Area*: 472 300±1 chiliometrum quadratum  
*Caput*: Petropaulopolis  
*Subdivisiones*: Aleutsky District, Bystrinsky District, Yelizovsky District, Milkovsky District, Sobolevsky District, Ust-Bolsheretsky District, Ust-Kamchatsky District, Vilyuchinsk Urban Okrug, Petropavlovsk-Kamchatsky Urban Okrug, Karaginsky District, Koryak Okrug, Olyutorsky District, Penzhinsky District, Palana Village, Tigilsky District
**Gestio**

*Praefectus*: Vladimir Ilyukhin, Vladimir Solodov  

**Vita**

*Incolae*: 311 667  
*Sermo publicus*: Russica  
*Zona horaria*: Tempus Kamtschaticum  

**Commemoratio**

*Paean*: Anthem of Kamchatka Krai  

**Sigla**

*Siglum autoraedarum*: 41
**Tabula aut despectus**

Territorium Camtschaticum: situsTerritorium Camtschaticum: situs
**Territorium Camtschaticum** vel **Kamtchaticum** (Russice Камчатский край, tr. *Kamčatskij kraj*) est subiectum Foederationis Russicae, die 1 Iulii 2007 formatum, cum regio Camtschatica et districtus autonomus Coraecicus coniuncti essent. In Districtum foederalem Extremorientalem inclusum est.

In paeninsula Camtschatka inter mare Ochotense (in occidente) et mare Beringianum Oceanumque Pacificum situm est. In septentrione cum regione Magadanensi (in septentrio-occidente) et districtu autonomo Tschucotico conterminum est. Aream 464 275 chm² et plus 314 milia incolarum (anno 2019) habet. Urbs capitalis est Petropaulopolis.

Maiora territorii flumina sunt Penzhina et Camtschatca et Olutora.

Montium igniferorum Camtschatkae mons Fontinalis altissimus est; ceterae mons Innominatus, mons Avaczensis, mons Coraecicus sunt. Multae aquae calidae salientes in *Valle scauturiginum geyzerianarum* sub monte Kronokiensi in territorio siti sunt. Shivelucz est montium igniferorum Camtschatkae erumpentium maxime septentrionalis.

Insulae Praefectoriae et insula Verchoturovii partes territorii sunt.

Notae
-----

1. ↑  Cf. *Camtschatka* et binomina Paralithodes camtschaticus(ru), Lethenteron camtschaticum(en).
2. ↑  Cf. binomina *Rhodothamnus kamtchaticus, Ammobaculites kamtchaticus, Sedum kamtchaticum, Rhododendron kamtchaticum,* etc.
3. ↑  Cf. Coraeci, lingua Coraecica.
4. ↑  A. Krivochizhin, V. Siplivinsky, *De flora insulae Verchoturovii*, in: Novitates systematicae plantarum vascularium, 1974, p. 311.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Territorium Camtschaticum** spectant. |

* Situs proprius territorii Camtschatici **(Russice)**
* Pagina de territorio Camtchatico *Encyclopaediae Russicae Magnae* **(Russice)**
Vexillum conquisitatorum Hispanicorum, corona Castiliae sub vexillum rubrum praedita, a Ferdinando Cortesio, Francisco Pizardo, et aliis adhibitum.
Hispanica victoria Mexici.
Tabula itineris Cortesii.
Vascus Nunnius Balboa Mare Australe postulat.
Tabula geographica itineris Pizardi a Panama ad Cuscum.
**Hispanica Americarum colonizatio** fuit amplificatio colonica sub corona Castiliae, a conquisitatoribus Hispanis coepta et a monarchia Hispaniae per eius administratores et missionarios promota. Multi in Hispania colonias deducere desiderabant ob commercium et auctum fidei Catholicae per conversionem indigenarum. 

Imperium Hispanicum, ab adventu Christophori Columbi anno 1492 incipiens, et plus quam quattuor saecula persistens, se augebat trans plurimum hodiernae Americae Centralis, insularum Maris Caribici, Mexici, et multi reliquii Americae Septentrionalis, cum Meridioccidentalibus, Meridianis litoralibus, et Californiae Litore Pacifico regionibus Civitatum Foederatarum.

Motus revolutionarii saeculo undevicensimo ineunte libertatem plurimis coloniis Hispanicis in America dedit, praeter Cubam et Portum Divitem, quos Hispania anno 1898, Bello Hispanico-Americano confecto, cum Guama et Philippinis in Pacifico concessit. Hispaniae damnum harum terrarum colonizationem Hispanicam in America ad finem efficienter perduxit.

Effectus culturalis
-------------------

Hispani, per varios Sanctae Sedis iussus, homines Mundi Novi qui in eorum dicione erant ad Catholicismum convertere debebant, et primi conatus saepe prosperi fuerunt, quia indigenae Catholicismum in eorum diuturnos ritus et fides facile receperunt. Multae autem mores, usus et artis opera vernacula, exempla deorum fictorum cultus habita, a missionariis, militibus, et aliis Hispanicis prohibita vel destructa sunt. Res religiosae, signa, et gemmae auri vel argenti factae fusum et Hispaniam in naves imposita sunt. 

Nexus interni
-------------

* Aevum Explorationis
* Bella libertatis Hispano-Americana
* Colonizatio Americae Britannica
* Hispania Habsburgiana
* Historia Cubae
* Historia Guianae
* Index maximorum imperiorum
* Legendum Atrum
* Mundus Atlanticus
* Vetus Trames Hispanica (iter commercii)

Notae
-----

Bibliographia
-------------

* Brading, David A. 1993. *The First America: The Spanish Monarchy, Creole Patriots, and the Liberal State, 1492–1867.* Cantabrigiae: Cambridge University Press.
* Cañeque, Alejandro. 2013. The Political and Institutional History of Colonial Spanish America. *History Compass* 114:280–291. doi:10.1111/hic3.12043.
* Portuondo, María M. 2009. *Secret Science: Spanish Cosmography and the New World.* Sicagi: Chicago University Press.

Nexus externi
-------------


|  |  |
| --- | --- |
|  | **Vicicitatio** habet citationes quae ad **Hispanicam Americarum colonizationem** spectant. |

* Bourne, Edward Gaylord. 1904. *Spain in America,* penelope.uchicago.edu
* Bolton, Herbert E. 1921. *The Spanish Borderlands,* penelope.uchicago.edu
* Hispanica exploratio et victoria Americae Septentrionalis, www.vaca.com
* "Indigenous Puerto Rico DNA evidence upsets established history," www.centrelink.org
Wikidata Colonia Providentiae
Res apud Vicidata repertae:
*Civitas*: Russia  
*Locus*: 64°25′43″N 173°13′2″W  
*Numerus incolarum*: 2 151  
Situs interretialis  

**Gestio**

*Procuratio superior*: Providensky District  

**Colonia Providentiae** (Russice *Провидения, пгт*) est colonia urbana districtus autonomi Tschucotici Russiae, in litore sinus Providentiae sita, portus maris Beringiani. 2140 incolas anno 2021 habet.

Portus et colonia Providentiae

Historia
--------

Stationes hiemales in litore sinus Providentiae ab expeditione Kurbati Ivanov anni 1660 notae sunt. Sinus Providentiae nomen suum a Thoma Eduardo Laws Moore(en) nauta Anglico, qui expeditionem Franklin perditam quaerebat, anno 1848 accepit. Cursu marino Boreali portus novos exigente anno 1934 in sinu Providentiae portus aedificari coepit, anno 1946 colonia urbana facta est.

Notae
-----

1. ↑  Idem nomen habet, ut sinus, v. Norae Zabinkovae et Moysis Kirpicznikov *Nomina physico-geographica principalia URSS* s.v. *Провидения*.

Nexus externi
-------------

|  |  |
| --- | --- |
|  | **Situs geographici et historici:** *Locus*: 64°25′43″N 173°13′2″W • *GeoNames* • Thesaurus Getty |

* Situs proprius
**Territorialis Praelatura Xinguensis** est Praelatura territorialis Ecclesiae Catholicae in Brasilia sita et amibitu maxima dioecesis Brasiliensis. Sedes episcopalis est Altamira in civitate Para.

Praelatura Xinguensis inter alia nota est ob summum studium Ervini Kräutler episcopi in iuribus Indorum tuendis et in Amazonum fluminis circumiacentia servando notus est.

Historia
--------

Territorialis Praelatura Xinguensis die 16 Augusti 1934 a papa Pio XI Bulla apostolica *Animarum bonum postulat* erecta et Archidioecesis Belemensi de Para suffraganea est. Cura animarum est Congregationi Presbyterorum a Pretiosissimo Sanguine (CPPS).

Anno 1935 *Armando Bahlmann OFM* Administratorem Apostolicum institutum adhuc eodem anno *Clemens Geiger* secutus est, qui 1948 primus Praelatus Xinguensis nominatus est.

Praelati Xinguenses
-------------------

* Clemens Geiger CPPS, 1948–1971
* Erich Kräutler CPPS, 1971–1981
* Ervinus Kräutler CPPS, ab anno 1981

Nexus interni
-------------

* Dioeceses Ecclesiae Catholicae

Nexus externus
--------------

* "Dioecesis" e *The Hierarchy of the Catholic Church* (situs a Davide M. Cheney elaboratus) **(Anglice)**

Notae
-----

1. ↑  Fons nominis: "Dioecesis" e *The Hierarchy of the Catholic Church* (situs a Davide M. Cheney elaboratus) **(Anglice)**
Wikidata Hetmanatus
Res apud Vicidata repertae:Hetmanatus: insigneHetmanatus: insigneHetmanatus: vexillumHetmanatus: vexillum
*Terra continens*: Europa  
*Caput*: Chyhyryn, Baturinum, Gluchovia, Hadiach  

**Gestio**

res publica, militocracy  
*Princeps*: Cyrillus Rasumowski  
*Consilium*: Cossack Rada  

**Populus**

*Numerus*: 1 500 000  

**Tabula aut despectus**

Hetmanatus: situsHetmanatus: situs
**Hetmanatus** (Ucrainice *Гетьма́нщина*; in documentis propriis *Exercitus Zaporoviensis* nominari solebat) fuit pars terrarum cosacicarum Ucrainae, Russiae (Starodubi regionis) et Polessiae Albaruthenicae, imperio hetmanni exercitus Zaporoviensis subdita. 

A rebellione Bogdani Chmielnicii anni 1648 hetmanatus civitas sui iuris erat. Ab anno 1654 sub protectione Imperii Russici. Post Chmielnicium Ioannes Mazepa, Ioannes Skoropadskij, Daniel Apostol, Cyrillus Rasumowski hetmanni erant. Hetmanatu iterum instituto Paulus Skoropadskyi anno 1918 aliquot menses hetmannus fuit.

Notae
-----

1. ↑  *Diaria comitiorum Poloniae anni 1587*, in: *Scriptores rerum Polonicarum*, vol. XI, Cracoviae 1887, p. 38.
2. ↑  Samuelis Grondski(pl) *Historia belli cosacco-polonici*, Pestini 1789, p. 212.

Nexus externi
-------------

* De hetmanatu cosacorum in *Britannica* **(Anglice)**
* De hetmanatu in *Encyclopaedia Sovietica magna* **(Russice)**
Raphael Palma

Wikidata Raphael Palma
Res apud Vicidata repertae:Raphael Palma: imagoRaphael Palma: imago
*Nativitas*: 24 Octobris 1874; Manila  
*Obitus*: 24 Maii 1939; Manila  
*Patria*: Philippinae  

**Officium**

*Officium*: Member of the Senate of the Philippines  
*Munus*: diurnarius, politicus  

**Consociatio**

*Factio*: Nacionalista Party  

**Raphael Palma** (*Rafael V. Palma*; natus apud Tundo Manilae die 24 Octobris 1874; mortuus Manilae die 24 Maii 1939), filius Hermogenis Palma et Hilariae Velasquez, fuit diurnarius, rerum gestarum scriptor et vir rerum politicarum peritus Philippinarum sub tutela Civitatum Foederatarum Americae. Fuit frater maior natu poëtae Iosephi Palma. In matrimonium duxit Carolinam Ocampo, editoris Martini Ocampo filiam.

Alumnus Athenaei Manilensis, iurisprudentiae studuit apud Universitatem Sancti Thomae; postea apud diurna *La Independencia* (pseudonymo "Dapit Hapon") et *Ang Kalayaan* commentationes scripsit. Editore anteriori Antonio Luna die 5 Iunii 1899 necato, Palma factus est editor eiusdem *La Independencia*. Annis insequentibus fuit scriptor anno 1900 diurni Cebuani *El nuevo dia* (conditoribus Sergio Osmeña et Iacobo C. de Veyra), mox etiam scriptor apud *El renacimiento* (editore Martino Ocampo). Anno 1907 pro provincia Cavite in Comitiam electus, ab anno 1909 in Commissionem Philippinarum appellatus est et continuatim a 1916 usque ad 1922 senator fuit. Ab anno 1917 minister rerum internarum fuit in concilium ministrorum; anno 1919 ad libertatem Philippinarum suadendam Vasingtoniae missus est. A mense Iulio 1925 fuit praeses, quartus ille, Universitatis Philippinarum, quam dignitatem usque in annum 1933 retinuit.

Opera
-----

* *Nuestra compaña por la independencia desde Taft hasta Harrison (1901-1921)* (Manilae, 1923)
* (editor) *La revolución filipina (con otros documentos de la época) por Apolinario Mabini* (Manilae, 1931)
* *Historia de Filipinas* (Urbe Quezon: University of the Philippines Press, 1968-1972)

Nexus externi
-------------

* Vita senatorum
* Vita
* Vita
Wikidata Petrus Orseolus (rex Hungariae)
Res apud Vicidata repertae:
*Nativitas*: 1011; Venetiae  
*Obitus*: 1046, 1059; Alba Regalis  
*Patria*: Res publica Veneta, Hungaria  

**Officium**

*Officium*: Apostolic King of Hungary, Apostolic King of Hungary  
*Munus*: politicus, Monarcha  

**Consociatio**

*Religio*: Religio Christiana
**Familia**

*Genitores*: Otto Orseolo; Grimelda of Hungary  
*Coniunx*: Judith of Schweinfurt, Tuta von Formbach  
*Familia*: Orseolo
**Memoria**

*Sepultura*: Pécs Cathedral  

**Insignia heraldica**

Petrus Orseolus (rex Hungariae): insignePetrus Orseolus (rex Hungariae): insigne
Petrus Orseolus Hungariam imperatori offert
**Petrus (Orseolus)** erat rex secundus Hungariae. 

Bis imperavit, primum inter 1038 et 1041, postea inter 1044 et 1046. Nullus alius adfuit rex in Hungariae historia praeter ipso, qui bis regnavisset. Factus est heres regis postquam heres dux Sanctus Emericus, filius Stephani regis mortuus erat. Peregrinis aulicis regiam imbuit, id quod nobilium summorum Hungaricorum odium effecit multorum. Tandem ipsi seditionem paravere contra Petrum, qui hoste valido imperium deseruit terramque reliquit et in Sacrum Romanum Imperium migravit. Nobiles Hungarici Samuelem Aba regem creaverunt. Petrus favore fruebatur imperatoris Romani Sacri, quidem antea hostes erant. 

Anno 1042 Samuel irrupit in imperium quia timuit priorem regem reversurum esse, quod bellum trium annorum civit inter duas terras. Postremo in proelio apud Ménfő Aba Samuel victus est die quinto Julii anno 1044. Postea Petrus in thronum ascensit. Anno postero imperatori Sacro Romano Hungariam in effigie lanceae tradidit. At nobiles pergebant contradicere regi et invitavere Levente et Andream duces, filios Basilii, qui accusatus est Stephanum regem necare tentavisse. Propterea isti filii Hungariam deseruerant. Cum igitur redierunt, nobilibus et rebellantibus paganis una Petrum imperio spoliabant et ad finem terrae ceperunt confugientem. 

Dein etiam eum caecum fecerunt. Historici disputant de anno mortis eius. Adsunt qui credunt eum mortuum esse eodem anno, alii anno 1059. Post annum 1046 dux Andreas factus est rex Hungariae. 

| Rex prior | Rex Hungariae | Rex posterus |
| --- | --- | --- |
| (Sanctus) Stephanus I | 1038-1041 | Aba Samuel |
| Aba Samuel | 1044-1046 | Andreas I |
In ripis Stzuchogorae (*Ščugor*) fluminis, per silvas Komienses fluentis
**Silvae intactae** **Komienses** (Russice *Де́вственные леса́ Ко́ми*, in lingua Komiensi *Комилӧн вӧрзьӧдлытӧм вӧръяс*) sunt silvae maximae intactae Europae, in re publica Komiensi Russiae sitae. In ripis Petschorae fluminis et in declivibus Uralium Borealium et Cispolarium patent. Reservatum Peczoro-Ilyczense et saeptum nationale *Iugyd Va* (ubi et Telposiz et mons Popularis siti sunt) partes silvarum intactarum Komiensium sunt. Anno 1995 in UNESCO Mundi Hereditate regestae sunt. 

In saepto nationali *Iugyd Va*

Notae
-----

1. ↑  Sigismundi Herbersteinii *Rerum Moscoviticarum commentarii*, Antverpiae 1557, p. 87.
2. ↑  M. Kirpicznikov et N. Zabinkova, *Lexicon Rossico-Latinum in usum botanicorum*, Leninopoli 1977, s.v. *девственный лес*.
3. ↑  Cf. *Parotosuchus komiensis, Macrophon komiensis, Kapes komiensis* etc.
4. ↑  Norae Zabinkovae et Moysis Kirpicznikov *Nomina physico-geographica principalia URSS* s.v. *Печоро-Илычский заповедник*.

Nexus externi
-------------

|  |  |
| --- | --- |
|  | **Situs geographici et historici:** *Locus*: 65°4′0″N 60°9′0″E |


|  |  |
| --- | --- |
|  | **Vicimedia Communia** plura habent quae ad **Silvas intactas Komienses** spectant. |